Kymen Seudun Osuuskauppa

Kymen Seudun Osuuskauppa (KSO) on S-ryhmään kuuluva alueosuuskauppa, joka aloitti toimintansa 1. tammikuuta 2013, kun eteläkymenlaaksolainen Osuuskauppa Ympyrä ja pohjoiskymenlaaksolainen Osuuskauppa Ympäristö yhdistyivät. Vuoden 2019 lopussa osuuskunnalla oli 86 004 jäsentä (78,9 prosenttia alueen talouksista) ja 1 553 työntekijää.

Historia
1980-luvun alun rakenneuudistuksissa Osuuskauppa Ympyrään liitettiin kotkalainen Osuusliike Liitto sekä Miehikkälän ja Virolahden osuuskaupat, ja Osuuskauppa Ympäristöön iittiläinen Osuusliike Oma-Pohja sekä anjalankoskelainen, aiemmin sippolalainen Liikkalan Osuuskauppa. Aiemmin vuoden 1970 alussa Osuuskauppa Ympäristö muodostui, kun aiempaan Ympäristön Osuusliikkeeseen sulautettiin sippolalaiset Kaipiaisten, Kymenrannan (toimi Inkeroisissa) ja Myllykosken Osuuskaupat sekä Valkealan Utissa toiminut Osuusliike Jykevä.

Osuuskauppa Ympyrän ja Osuuskauppa Ympäristön edustajistot päättivät yhdistää osuuskaupat Kymen Seudun Osuuskaupaksi 3.5.2012. Uuden yhtiön kotipaikaksi valittiin Hamina ja konttorin sijaintipaikaksi Kouvola. Kilpailuvirasto hyväksyi kaupan myöhemmin toukokuussa.

Toiminta
Vuonna 2019 Kymen Seudun Osuuskaupan konsernin verollinen myynti oli 558,8 miljoonaa euroa. Samana vuonna osuuskaupan jäsenille maksettiin etuja yhteensä 20 miljoonaa euroa (bonusta ja maksutapaetua 14,8 miljoonaa euroa sekä ylijäämän palautusta 5,2 miljoonaa euroa), mikä tarkoittaa keskimäärin 232 euron palautusta jokaiselle osuuskaupan jäsenelle.

Toimipaikat

Prisma

Autokaupat

S-rauta

ABC

S-market

Sale

Sokos ja Emotion

Sokos Hotels

Ravintolat
Amarillo Kotka
Amarillo Kouvola
Frans & Rose Kouvola
Frans & Rosalie Kotka
Rosso Kuusankoski
Rosso Kouvola
Ravintolamaailma Pasaati Kotka
Ravintolamaailma Prisma Kotka
Ravintolamaailma Prisma Kouvola
Venn Kotka
Coffee House Kouvola
Players Sports Bar Kotka
Pub Old Tom Kouvola
Ravintola Karoliina Kotka
Ravintola Banketti Kouvola
Public Corner Kotka
Raveliini Kouvola
Hesburger Hamina
Hesburger Prisma Kotka
Hesburger Lasipalatsi Kouvola 
Hesburger Prisma Kouvola 
Hesburger Tornionmäki Kouvola
Hesburger Kuusankoski

Hallinto
Kymen Seudun Osuuskaupan toimitusjohtajana ja hallituksen puheenjohtajana on toiminut 15.3.2017 alkaen kauppatieteiden maisteri Harri Miettinen. Osuuskaupan hallintoneuvostoon kuuluu 22 jäsentä, joista kaksi on henkilöstön edustajia. Osuuskaupan hallituksessa on toimitusjohtajan lisäksi neljä hallintoneuvoston valitsemaa jäsentä. Johtoryhmään kuuluu toimitusjohtajan lisäksi neljä muuta jäsentä.

Lähteet

Aiheesta muualla
 Kymen Seudun Osuuskaupan verkkosivut

Alueosuuskaupat
Kymenlaakso